Source: http://docplayer.hu/2290744-Beszamolo-a-nemzeti-es-etnikai-kisebbsegi-jogok-orszaggyulesi-biztosanak-tevekenysegerol-2003-januar-1-december-31.html
Timestamp: 2018-09-26 03:25:42
Document Index: 34471282

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

BESZÁMOLÓ. A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL január 1. december PDF
BESZÁMOLÓ. A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL január 1. december 31.
Download "BESZÁMOLÓ. A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL 2003. január 1. december 31."
1 BESZÁMOLÓ A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL január 1. december 31. 1
3 J/8928 BESZÁMOLÓ A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL január 1. december
4 Minden jog fenntartva Kiadó: Országgyûlési Biztosok Hivatala 1051 Budapest, Nádor utca 22. Telefon: Fax: Felelõs kiadó: Dr. Kaltenbach Jenõ ISSN
5 Bevezetõ 2003-ról általában a kisebbségi biztos szemszögébõl Éves beszámolónk szokásos bevezetõ sorait ezúttal a korábbiaktól némileg eltérõ módon a számokkal kell kezdenünk. A tavalyi évben ugyanis a hozzánk érkezõ panaszok száma igen jelentõs, a megelõzõ évhez képest több mint 40%-os emelkedést mutat. Ez a tény részben örvendetes, hiszen nagymértékben abból fakad, hogy a központi közigazgatástól lényegében a minisztériumoktól véleményezésre hozzánk eljuttatott jogszabálytervezetek számában ugrásszerû, több mint 100%-os (2002-ben 66, 2003-ban 142) emelkedés következett be. Örvendetes ez még akkor is, ha a különbözõ fõhatóságok ez irányú gyakorlata igen egyenetlen. Egyes minisztériumok válogatás nélkül küldik a tervezeteket, míg másoktól alkalmanként azokat sem kapjuk meg, amelyek érintik a mandátumunkat. Az persze megint más kérdés, hogy a nekik visszajuttatott ombudsmani véleménynek mi a sorsa, megindul-e egy dialógus az adott témáról, vagy a vélemény akkor is elsikkad a tárcaközi egyeztetés darálójában, ha abban magvas alkotmányossági megfontolások is megjelennek. Elõfordult például a kisebbségi választójogi törvény tervezetei esetében, hogy olyan változat került tárcaközi egyeztetésre, amellyel kapcsolatban, egy korábbi fázisban alkotmányos visszásságot állapítottunk meg. Az elõterjesztõ csak azt közölte, hogy a tervezetre a kisebbségi biztos észrevételt tett. A panaszok számának emelkedése és ez már egyáltalán nem örvendetes az elõbb említett mutatót leszámítva is általános tendenciának mondható, ugyanis az összes többi mutató tekintetében is fennáll. A panaszok összetételében nincs számottevõ változás. Bár a roma panaszosok aránya (éppen az összes panaszszám emelkedése miatt) enyhén csökkent, de abszolút számokban az emelkedés az õ esetükben is számottevõ, 274-rõl 372-re. A panaszokkal leggyakrabban megcélzott hatóságok te- 5
6 kintetében sincs változás. Az éllovas továbbra is a helyi önkormányzat, de különösen a körülötte kirobbant emlékezetes viták fényében érdemes megemlíteni, hogy az igazságszolgáltatás elleni panaszok száma több mint megduplázódva (25-rõl 55-re), a második helyre került. Nagy visszhangot kiváltó vitánk végül is pozitív eredménnyel zárult. Nemcsak a két alkotmányos intézmény jövõbeni viszonyát illetõen, hanem azért is mert hozzájárult a jogállami intézményrendszer mûködésével kapcsolatos egyes vitás kérdések tisztázásához. A tavalyi év eseménye, hogy az Európa Tanács Rasszizmus és Intolerancia Elleni Bizottsága (ECRI) megkezdte a tagállamokról készülõ országjelentések harmadik fordulóját. Ennek során elkészült és hamarosan véglegesítésre kerül a Magyarországról szóló jelentés. E harmadik forduló során a Bizottság elsõsorban azt vizsgálja, hogy a néhány évvel ezelõtti második fordulós országjelentésben tett ajánlások és javaslatok érvényesültek-e az adott ország jogrendszerében és joggyakorlatában. Ennek kapcsán indokoltnak tûnik a fõbb ajánlások és javaslatok számbavétele abból a szempontból, hogy történtek-e lépések az azoknak való megfelelés érdekében. A bizottság az kérte, hogy kísérjük figyelemmel a kisebbségi önkormányzati rendszer mûködését és történjenek intézkedések a hiányosságok, úgy mint a legitimációs problémák, a finanszírozás elégtelensége, a kisebbségi és települési önkormányzatok viszonyának nehézségei, orvoslása érdekében. Itt érdemes utalni a bizottság egy másik, a kisebbségek nyelvi-kulturális autonómiája, nyelvhasználata és médiája erõsítésére vonatkozó elvárására. A jelentésünkben részletesen tárgyaljuk azokat az egyelõre csak a tervezet szintjén létezõ intézkedéseket, amelyek a fenti célt szolgálják, megjegyezve, hogy a mintegy öt évvel ezelõtt született ajánlások megvalósítása immáron halaszthatatlan és kérjük az Országgyûléstõl a további késedelemtõl mentes intézkedést. A büntetõjoggal kapcsolatos bizottsági elvárás az volt, hogy történjen meg a büntetõ szankciórendszer továbbfejlesztése, beleértve az ún. gyûlölet-beszéd megfelelõ szankcionálását. E célt hosszas viták után sikerült ugyan elérni, ugyanakkor a jövõ joggyakorlata (nem utolsósorban az Alkotmánybíróság döntése) adhat csak választ arra a kérdésre, hogy hogyan valósul meg az a bizottsági elvárás, amely e büntetõjogi normák következetes alkalmazását szorgalmazza. Ennek elõmozdítása érdekében ajánlja a bizottság a rendõrök, ügyészek és bírák ez irányú képzését. A korábbi jelentés polgári és közigazgatási jogról szóló fejezetében fo- 6
7 galmazódott meg az az ajánlás, hogy kerüljön elfogadásra egy ún. antidiszkriminációs törvény, amely tartalmazza mindazokat a követelményeket, amelyek európai standardnak (EU 43/2000 irányelv, ECRI 2. és 7. általános politikai ajánlás) tekinthetõk. A tavaly elfogadott egyenlõ bánásmódról és esélyegyenlõségrõl szóló törvény nagyjából megfelel ugyan ezen elvárásnak, de éppen egy másik, a speciális hatósággal kapcsolatos bizottsági ajánlás tekintetében nem ad kielégítõ megoldást. A törvénnyel kapcsolatban megfogalmazható további bírálatunk, illetve az elõkészítés során egy, meggyõzõdésünk szerint a tényleges helyzettel jobban számot vetõ szabályozás érdekében tett sajnos, nagyrészt eredménytelen erõfeszítéseink részletes leírását a beszámoló tartalmazza. A második fordulós országjelentés külön fejezetet szentelt a roma közösség helyzetének. Megállapítva, hogy a velük szembeni hátrányos megkülönböztetés elõfordul a közszolgáltatások, a lakhatás, a foglalkoztatás, az egészségügy és különösen az oktatás területén, egész sor intézkedést kezdeményez a helyzet javítása érdekében. Az említett területeken történtek ugyan pozitív változások esélyével kecsegtetõ intézkedések, de ezek tényleges hatása még kezdeti stádiumban van, sõt egyes ágazatokban (például lakhatás) inkább csak tervek készültek. Végül külön ki kell térnünk az ombudsmani intézkedések fogadtatására. Sajnálattal kell megállapítanunk, hogy a kezdeményezéseink, ajánlásaink és jogalkotási javaslataink fogadtatása továbbra is aggodalomra ad okot. Az érintett hatóságok bár természetesen szép számmal akadnak pozitív ellenpéldák reakciója többször nemcsak késedelmes, hanem elutasító, sértõdött. Ez az indokolatlan érzelmi viszonyulás egy hivatalos eljárás során keletkezett dokumentumhoz hosszú távon alkalmas az intézmény és végsõ soron az Országgyûlés tekintélyének aláásására. Elõször fordult elõ hivatalunk lassan kilencéves fennállása alatt, hogy egy országos botrányt kiváltó ügyben elmarasztalt intézmény képviselõje nemcsak, hogy nem fogadta el az ombudsmani ajánlást, hanem azzal a képtelen váddal állt elõ, hogy az Országgyûlés által elfogadott ombudsmani beszámoló rá vonatkozó része bûncselekményt valósít meg. 7
9 I. A kisebbségi jogok általános helyzetérõl az Európai Uniós csatlakozás küszöbén 1. A kisebbségi joganyag régóta esedékes átfogó módosítása érdekében tett lépések Az idei beszámoló különös jelentõségét az adja, hogy várhatóan az Országgyûlés tavaszi ülésszakán nyújtja be a kormány a nemzeti és etnikai kisebbségek jogairól szóló évi LXXVII. törvény (Nektv.) módosításáról, valamint a kisebbségi önkormányzati képviselõk választásáról szóló törvényjavaslatokat. A beszámoló lehetõséget teremt arra, hogy kifejtsük álláspontunkat a kisebbségi joganyag felülvizsgálatának aktuális kérdéseirõl és ezzel a képviselõk döntéshozatalát segítsük. Annak érdekében, hogy az Országgyûlés minél megalapozottabb véleményt alkothasson a normaszövegekrõl, szükséges szólnunk a kodifikációs folyamat legfontosabb állomásairól is. A évi kisebbségi önkormányzati választásokat követõen tettük közé a választójogi rendelkezések átfogó felülvizsgálata érdekében megfogalmazott javaslatainkat. A vizsgálatunk során feltárt visszásságok egyértelmûvé tették a politikai döntéshozók számára, hogy tovább nem halogatható feladat a kisebbségi joganyag módosítása. Javaslataink többsége kedvezõ fogadtatásra talált az Országgyûlés, a kormányzat és az országos kisebbségi önkormányzatok részérõl. Valamennyien egyetértettek abban, hogy olyan szabályokat kell alkotni, amelyek biztosítják, hogy a kisebbségi önkormányzati választásokon kizárólag a képviselt közösséghez tartozó jelöltek indulhassanak. Támogatták továbbá az elektori választás megszüntetésére vonatkozó felvetésünket, valamint azt a javaslatunkat is, hogy szabályozni kell a kisebbségi önkormányzati képviselõk jogállását, különös figyelemmel az összeférhetetlenség eseteire. Érzékeltük ugyanakkor azt is, hogy a kisebbségi választójogi névjegyzékkel szemben sokakban félelmek élnek. Ezeknek az aggályoknak az eloszlatása érdekében 2003 elsõ félévében felkerestük szinte valamennyi országos 9
10 kisebbségi önkormányzat közgyûlését és kifejtettük álláspontunkat a választójogi reform szükségességérõl. Érveink is közrejátszhattak abban, hogy mára a hazai kisebbségek összlétszámának több mint 90%-át képviselõ hat országos önkormányzat egyetért az aktív és passzív választójog alkotmányos keretek közti gyakorlását garantáló kisebbségi választójogi névjegyzék bevezetésével. Nem hallgathatjuk el azonban azt sem, hogy két javaslatunkra a választójogi rendelkezések elõkészítéséért felelõs Belügyminisztérium nem adott választ. Felkérésünk ellenére a tárca nem vizsgálta meg, indokolt-e a kislistás választási rendszer szabályainak alkalmazási körét a fõs településeknél megvonni. A beszámolóval párhuzamosan folyó egyeztetések alkalmával mindössze az az ígéret hangzott el, hogy a felvetésre a késõbbiekben a választójogi reform alkalmával visszatérünk. Visszhangtalan maradt a jogorvoslathoz való jog kiteljesítésével kapcsolatos javaslatunk is. Visszásságként értékeltük azon jogszabályi rendelkezések hiányát, amelyek garantálnák, hogy a jogorvoslatra jogosultak a választási bizottság sérelmes döntésérõl a kifogás elõterjesztésére nyitva álló határidõn belül tudomást szerezhessenek. Megállapításunk helytállóságát igazolta az Alkotmánybíróság azzal, hogy az 59/2003. (XI. 26.) AB határozatában kimondta: alkotmányellenes helyzet jött létre annak következtében, hogy az Országgyûlés nem állapította meg a választási eljárásról szóló évi C. törvény 79. (2) bekezdésében szabályozott közlés eljárásjogi garanciáit, és ezzel nem biztosította a jogorvoslathoz való jog a 78. (1) bekezdésében meghatározott határidõn belüli gyakorlásának feltételeit. Amennyiben a Belügyminisztérium érdemben foglalkozott volna az általunk felvetett problémával és az annak megoldására tett javaslatunkkal, elkerülhetõ lett volna, hogy az Alkotmánybíróság a mulasztásban megnyilvánuló alkotmányellenesség megszüntetésére hívja fel az Országgyûlést. A kisebbségi joganyag kodifikációs munkálatai 2003 februárjában egy kormányzati koncepció kidolgozásával kezdõdtek meg. A folyamat gyorsítása érdekében az Országgyûlés 30/2003. (III. 27.) Ogy. határozatával felkérte a kormányt, hogy vizsgálja felül a Nektv-t, valamint a kisebbségi önkormányzatok választásának anyagi jogi és eljárási szabályait és a szükséges törvénymódosításokat 2003 december 31-éig terjessze elõ. A törvény-elõkészítés 2003 májusában vette kezdetét a Nemzeti és Etnikai Kisebbségi Hivatal koordinálása mellett. A megbeszéléseken a minisztériumok, és a kisebbségi biztosi iroda munkatársai, valamint az országos kisebbségi önkormányzatok szakértõi vettek részt. Többszöri 10
11 egyeztetés zajlott az Országgyûlés Emberi jogi, kisebbségi és vallásügyi bizottságával is. A törvénytervezet kidolgozását javaslatok megfogalmazásával és az elkészült normaszövegek véleményezésével segítettük. Az már a megbeszélések kezdetén is nyilvánvalóvá vált, hogy a legnagyobb nézetkülönbségek nem a Nektv., hanem a választójogi rendelkezések kapcsán állnak fenn. Miután az eltérõ álláspontot képviselõ felek egyaránt alkotmányossági szempontokra hivatkoztak, kézenfekvõ megoldásnak tûnt, hogy a vitában az Alkotmánybíróság mondja ki a végsõ szót. Ennek érdekében 2003 szeptemberében indítványt tettünk, amelyben a helyi önkormányzati képviselõk és polgármesterek választásáról szóló évi LXIV. törvény (Övjt.) egyes rendelkezéseinek megsemmisítését, a mulasztásos alkotmánysértés megállapítását, valamint az Alkotmány értelmezését kértük. 1 A kisebbségi autonómia védelmére létrehozott intézményrendszer alkotmányos alapja az önkormányzáshoz való jog. A kisebbségi önkormányzati rendszerrel szembeni alapvetõ követelmény maga az önkormányzatiság, vagyis az, hogy az érintett közösség hozza létre a képviseletét ellátó testületet. Az Övjt. megtámadott rendelkezései az adott kisebbséghez nem tartozó választópolgárok számára is biztosítják annak lehetõségét, hogy szavazóként részt vegyenek, és jelöltként induljanak a kisebbségi önkormányzati választásokon. Ezek az elõírások álláspontunk szerint az Alkotmány 2. (1) bekezdésében megfogalmazott jogállamiság elvébe ütköztethetõk. A kisebbségi önkormányzati választásokon való részvétel joga nem a magyar állampolgárokat általában megilletõ jog, hanem alkotmányos keretek között csak a kisebbségi közösségek, illetve tagjaik speciális közjogi szerepvállalását teszi lehetõvé. Véleményünk szerint a választójog általánosságán alapuló kisebbségi önkormányzati rendszer sérti a kisebbségi közösségek az Alkotmány 68. (1) (4) bekezdéseiben megfogalmazott alapjogának érvényesülését is. A hatályos szabályozás értelmében csak azokon a településeken jogszerû a kisebbségi önkormányzati választások kitûzése, ahol a kisebbségi közösség legalább öt tagja ezt kérte. A kezdeményezõknek nyilatkozniuk kell arról, hogy magukat az adott kisebbség tagjának vallják. Ennek hiányában a kezdeményezést érvénytelennek kell tekinteni. Véleményünk szerint mulasztásos alkotmánysértésként értékelhetõ, hogy a jogalkotó nem hozta meg azokat a szabályokat, amelyek alapján el lehetne utasíta- 1 Az alkotmánybírósági indítvány teljes szövegét a Függelék 3. számú melléklete tartalmazza. 11
12 ni a kisebbségi közösséghez nem tartozó választópolgároknak az Övjtben meghatározott feltételnek nem megfelelõ kezdeményezéseit. Indítványoztuk továbbá az Alkotmány 59. (1) bekezdésének és a 68. (4) bekezdésének együttes értelmezését annak megállapítása céljából, tekinthetõ-e a személyes adatok védelméhez fûzõdõ jog alkotmányos elkerülhetetlen, szükséges mértékû és arányos korlátozásának a választópolgárok nyilatkoztatása a választási eljárás során a kisebbségi közösséghez tartozásukról, valamint ezen nyilatkozat valóságtartalmát az állam (választási bizottság, bíróság) törvényben meghatározott keretek között ellenõrizheti-e. A Nektv. újraszabályozásának folyamatban lévõ munkálataira, valamint az ügy fontosságára tekintettel, az indítványok soron kívüli elbírálását kértük az Alkotmánybíróságtól. Bízunk abban, hogy a határozat még a kisebbségi választójogi törvény elfogadása elõtt megszületik és kijelöli a jogalkotás lehetséges irányait. Ez azért is szükséges volna, mert a beszámoló készítésekor még nem ismert elõttünk, hogy a kormány milyen álláspontot alakít ki a kisebbségi önkormányzati képviselõk választásának szabályairól. Az eddig elkészült tervezetek egy részét alkalmasnak tartjuk az országgyûlési vitára bocsátásra, azonban létezik olyan szövegváltozat is, amely megítélésünk szerint alkotmányos jogokat sért. A kisebbségi választójog kérdésével külön alfejezet keretében foglakozunk, így most csak annyit szeretnénk leszögezni: nem tartjuk alkotmányosnak azt a szabályozást, amely nem ruházza fel az egyes kisebbségi közösségeket azzal a jogosultsággal, hogy megvédjék magukat a nem közéjük tartozó, a választási folyamatba kívülrõl beavatkozni kívánó választópolgárokkal szemben. A választójogi rendelkezések körüli véleménykülönbségek miatt az elmúlt néhány hónapban ezekre a kérdésekre helyezõdött át a hangsúly és kevesebb figyelem fordult a Nektv. szabályozási rendszerének az átalakítására. Vélhetõen ez az oka annak, hogy az elkészült törvénytervezet csak részben felel meg a vele szemben támasztott elvárásoknak. A kodifikációs munkálatok eredeti célkitûzése az volt, hogy a kisebbségi önkormányzati rendszert alkalmassá kell tenni a kulturális autonómia körébe tartozó ügyek önálló vitelére. A törvénytervezet azonban pusztán a feladat és hatáskörök átvételének a lehetõségérõl szól, így további garanciális elemek beépítése szükséges ahhoz, hogy a jövõben erõsödjön akár úgy is fogalmazhatnánk, hogy kialakuljon a kisebbségi önkormányzatok közszolgáltatást ellátó szerepe. 12
13 Sajnálatos módon a normaszöveg kidolgozásával egy idõben nem születtek konkrét kormányzati tervek a kisebbségi önkormányzati rendszer finanszírozásának átalakításáról. Álláspontunk szerint nem tartható fenn az a szabályozás, hogy a kisebbségi önkormányzatok az általuk végzett tevékenységtõl, a vállalni kívánt feladatoktól és a képviselt közösség nagyságától függetlenül azonos összegû költségvetési támogatásban részesülnek. A törvénytervezet fenntartja azt a megoldást, hogy a helyi önkormányzatok biztosítják a kisebbségi önkormányzatok mûködési feltételeit. Ez a szabályozás elõrevetíti, hogy e testületek jelentõs része továbbra sem fog egyenrangú partnerként részt venni a helyi önkormányzatok döntéshozatali eljárásában. Tartani lehet attól, hogy a kiszolgáltatott helyzetben lévõ kisebbségi önkormányzatok a jövõben sem tudnak élni az elviekben rendelkezésükre álló jogosítványokkal, hiszen ha szembehelyezkednek a helyi önkormányzatokkal, ez a mûködési feltételek megvonását, illetve korlátozását eredményezheti. (Csak zárójelben jegyezzük meg: amennyiben a jogalkotó ennek a támogatási rendszernek a fenntartása mellett dönt, nem tartjuk elfogadhatónak azt az elképzelést, hogy a helyi önkormányzat térítés ellenében biztosítsa a testületi mûködéshez szükséges helyiséghasználatot a kisebbségi önkormányzat számára. A jelenlegi finanszírozási keretek között a kisebbségi önkormányzatokra ez a költség nem hárítható át.) A négypárti egyeztetések során felmerült annak igénye, hogy a törvénymódosítás terjessze ki a Nektv. személyi hatályát az uniós tagállamok magyarországi lakóhellyel rendelkezõ polgáraira is. A Nektv. jelenleg azon közösségek számára biztosítja a nemzeti vagy etnikai kisebbség jogállását, amelyek legalább egy évszázada honosak hazánkban, így tehát kizárólag a magyarországi hagyományokat, illetve kisebbségi kultúrát részesíti védelemben. Ezzel szemben az uniós polgárok identitása nyilvánvalóan a saját anyaországuk kultúrájához, hagyományaihoz kötõdik, így a személyi hatály kiterjesztése csak abban az esetben valósítható meg, ha a jogalkotó a szükséges módosításokat átvezeti a Nektv. teljes szabályozási rendszerén. 2 2 E beszámoló elkészítésének idõszakában a rendelkezésünkre álló információ szerint politikai konszenzus alakult ki abban a kérdésben, hogy a Nektv. személyi hatályát bõvítsék. Ezzel összefüggésben felvetõdött az a kérdés is, hogy ha a bevándoroltak, menekültek és uniós polgárok is a törvény hatálya alá tartozhatnak, idõvel indokolt lehet a száz éve honosság mint kisebbségi közösségként való elismerés egyik törvényi feltételének megszüntetése. 13
14 A törvénytervezetben nem tartjuk megfelelõnek a kisebbségi önkormányzatok jogainak védelmét. A kidolgozott normaszöveg csak lehetõségként és nem kötelezettségként határozza meg a közigazgatási hivatal intézkedését a kisebbségi önkormányzat egyetértési jogának figyelmen kívül hagyásával hozott helyi önkormányzati döntéssel szemben. A kormányzatnak biztosítania kell az önkormányzatok törvényességi ellenõrzését, mely alkotmányos elv csak akkor érvényesül, ha a közigazgatási hivatalok jogsértés esetén nem mérlegelhetnek célszerûségi vagy egyéb szempontokat, hanem el kell járniuk. Az intézkedési kötelezettség törvényben való kimondását azért is szükségesnek tartjuk, mert a kisebbségi önkormányzatoknak nincs saját hivatali apparátusuk, így az önálló pervitel többségük számára megoldhatatlan feladat volna. A kisebbségi önkormányzati rendszer továbbfejlesztésének egyik alapvetõ kérdése, hogy szükséges-e a területi szint létrehozása. Azok a kisebbségek, amelyeknek a nyelvet beszélõ, a hagyományokat ápoló közösségei túlnyomórészt vidéken élnek, diszkriminatívnak tartják, hogy míg a fõvárosban létrejöhet kisebbségi önkormányzat, addig a megyékben nem. A hiányzó területi szintet a helyi kisebbségi önkormányzatok eddig megyei szervezetek, szövetségek létrehozásával próbálták pótolni. A törvénytervezet lehetõséget ad a területi kisebbségi önkormányzatok megalakítására. Hiányoljuk azonban azokat az önálló hatásköröket, amelyek indokolják a megyei önkormányzati szint kiépítését. Meghatározott számú települési kisebbségi önkormányzati választás esetén ugyanis lényegében automatikusan létrejöhetnek a megyei testületek, függetlenül attól, hogy lesz-e olyan feladatkör, amelyet a négyéves ciklusban el fognak látni. Kritikai észrevételeink ellenére esélyt látunk arra, hogy még ebben az évben megszülethessen a Nektv. régóta esedékes módosítása 3. A törvényjavaslat már jelenlegi formájában is alkalmas volna arra, hogy orvosolja a korábbi beszámolókban ismertetett visszásságok jelentõs részét: részletesen kidolgozott értelmezõ rendelkezésekkel segíti a jogalkalmazást, meghatározza a testületi mûködés alapvetõ szabályait, rendezi a kisebbségi önkormányzati képviselõk jogállását. Napjainkban jelentõsen 3 Sajnálatos módon a törvény-elõkészítés során fel sem merült a kisebbségek országgyûlési képviseletének kérdése. A parlamenti ciklus félidejéhez közeledve semmilyen jelét nem látjuk annak, hogy érdemi lépések történnének a mulasztásos alkotmánysértés megszüntetése érdekében. A beszámoló keretében is szót kell ezért emelnünk az ellen, hogy a politikai döntéshozók még csak meg sem kísérlik megoldani ezt a több mint tíz éve maguk elõtt görgetett problémát. 14
15 megnehezíti a jogalkalmazást, hogy a kisebbségi önkormányzatokra vonatkozó elõírások hiányosak, ezért a helyi önkormányzatokra szabott rendelkezéseket kell átvenni. A törvénytervezet elõkészítõi arra törekedtek, hogy minél több kérdést önállóan szabályozzanak és ez által az analógia lehetõségét csak szûk körben tartsák fenn. A törvény megalkotásával egyértelmûen csökkenne az a jogbizonytalanság, amely a kisebbségi joganyagot több mint tízéves múltja ellenére ma is jellemzi. Miután a kodifikációs munkálatok még nem zárultak le, az általunk ismert normaszövegek tüzetes elemzésére a beszámoló kereti között nem vállalkozhatunk. Az elmúlt hetekben ugyanis azt tapasztaltuk, hogy két egyeztetés között akár koncepcionális rendelkezések is módosulhatnak. Természetesen készek vagyunk arra, hogy álláspontunkat a beterjesztett törvényjavaslatok országgyûlési bizottsági vitái során részletesen is kifejtsük. 2. A kisebbségi választójog reformjának ügye: egy társadalmivá váló vita bemutatása A Nektv. elfogadását követõen az 1994-es általános önkormányzati választásokkal egyidejûleg került sor elsõ alkalommal kisebbségi önkormányzati választások tartására. Az intézményrendszer új volta miatt, a jogalkotó lehetõséget biztosított arra, hogy a következõ évben tehát 1995-ben ismét kisebbségi önkormányzati választásokra kerüljön sor. A pótválasztás azonban nem váltotta be a hozzáfûzött reményeket az alacsony részvétel miatt. Ezért ezt az intézményt 1999-ben megszüntették. Ezzel párhuzamosan az Országgyûlés lehetõvé tette az általános választásokon kívül az idõközi kisebbségi önkormányzati választások kitûzését is. Mint ismeretes, legutóbb 2002-ben került sor általános választásokra, tehát e beszámoló keretei között összesen négy kisebbségi önkormányzati választás tapasztalatait összegezhetjük annak érdekében, hogy bemutassuk a választójogi reform szükséges, sõt elkerülhetetlen voltát. Nézzük a tényeket. Az ig eltelt idõszak alatt a kisebbségi önkormányzatok száma megkétszerezõdött, amelynek több oka van, de semmiképpen sem az, hogy a népesség demográfiai összetételében olyan változás állt volna elõ, amely azt eredményezte, hogy a jogi értelemben vett nemzeti és etnikai kisebbségi közösségekhez tartozó állampolgárok lélekszáma az ún. többségi társadalom létszámához képest nõtt volna. 15
16 A változás okai között kétségtelenül szerepel az, hogy a kisebbségi közösségek öntudatosabbak, politikusabbak lettek: a kisebbségi önkormányzati rendszerben rejlõ érdekérvényesítési lehetõségekkel fokozottabban kívántak élni, hiszen egy olyan közjogi intézményrendszerrõl van szó, amelyet a törvény számos, az érdek-képviseleti funkció megvalósítását segítõ jogosítvánnyal ruházott fel. (A kisebbségi önkormányzatokat ugyanis széles körû interpellációs jog illeti meg és elvileg lehetõségük van arra is, hogy érdemben vegyenek részt a helyi közügyek ellátásában, a közösséget érintõ helyi önkormányzati döntések meghozatalában.) A politikai aktivitás növekedése mellett joggal említhetjük meg a kézzel fogható anyagi érdekeket is, hiszen a központi költségvetés differenciálatlanul, tehát az érdemi tevékenység végzésétõl függetlenül, pusztán a megalakulás ténye folytán anyagi juttatásban részesíti a kisebbségi önkormányzatokat. E juttatás törvényben meghatározott célja az, hogy biztosítsa a kisebbségi önkormányzatok képviselõ-testületei mûködési feltételeit, és e vonatkozásban nincs jelentõsége annak sem, hogy mekkora településen, mekkora lélekszámú kisebbségi közösség érdekeinek a képviseletére alakult önkormányzat. Az elmúlt évek tapasztalatai azt mutatják, hogy a költségvetés nem túlságosan nagyvonalú a kisebbségi önkormányzatokhoz, hiszen viszonylag szerény Ft-ot meghaladó összeg áll a kisebbségi önkormányzatok rendelkezésére, viszont ez biztos pénz, amelynek elköltésérõl a képviselõ-testület éves költségvetési határozatában önállóan rendelkezhet. 4 Fejtegetésünk szempontjából említést érdemel az is, hogy a évi választásokat megelõzõen országos népszámlálást tartottak hazánkban, amelynek keretében az összeírt állampolgárok anonim és önkéntes módon nyilatkozhattak arról, hogy van-e kisebbségi kötõdésük, használják-e valamely nemzeti és etnikai kisebbség anyanyelvét a gyakorlatban. Összevetve a népszámlálás, illetõleg a kisebbségi önkormányzati választások eredményeit, meghökkentõ következtetéseket vonhatunk le: olyan településeken és térségekben, ahol senki nem vallotta magát kisebbségi identitásúnak, rendre alakultak olyan kisebbségi önkormányza- 4 A mûködési költségek fedezetét idõarányosan negyedévenként utalják át a települési önkormányzatok részére, amelyek azonban azt kötelesek a kisebbségi önkormányzat rendelkezésére bocsátani, tehát pusztán technikailag mûködnek közre a pénz folyósításában. Ennek ellenére nem egy esetben fogalmaztak meg helyi önkormányzatokkal kapcsolatban olyan panaszt, hogy az nem idõben gondoskodott az átutalásról, illetõleg feltételezték azt is, hogy jogosulatlanul visszatartja a kisebbségi önkormányzatokat megilletõ költségvetési támogatást. 16
17 tok, amelyek bizonyítható módon semmilyen kisebbségi közösséget nem képviseltek, legalitásukat azonban nem lehetett, és ez idõ szerint sem lehet megkérdõjelezni. Joggal merül fel tehát a gyanú, hogy az ilyen, mondhatnánk álkisebbségi önkormányzatok megalakítására pusztán anyagi okokból az említett, automatikusan járó központi költségvetési támogatás elnyerése céljából került sor. Ez a jelenség okkal vetheti fel a joggal való visszaélés gyanúját, amelynek megvalósításához elegendõ az alábbi feltételek fennállása. Egyrészt kell hozzá öt, választójoggal rendelkezõ magát egy adott, azonos kisebbséghez tartozónak valló állampolgár, aki kezdeményezi a kisebbségi önkormányzati választás kitûzését, másrészt a település lélekszámától függõen néhány választópolgár, aki nyilatkozik arról, hogy õ egy bizonyos kisebbség képviseletét vállalja, és ennek érdekében hajlandó a jogszabályban elõírt csekély számú ajánlószelvény összegyûjtésére. 5 A joggal való visszaélésnek elõfordulhat sokkal kirívóbb esete is: amikor nem egyszerû anyagi érdek motiválja a kisebbségi önkormányzat létrehozását, hanem az a cél, hogy egy konkrét, meglévõ kisebbségi közösséget megfosszanak az önkormányzáshoz fûzõdõ jogának gyakorlásától. Ez utóbbi esetre sajnálatos példát szolgáltatott a legutóbbi jászladányi kisebbségi önkormányzati választás, ahol magukat nem cigánynak tartó képviselõjelöltek vállalták a roma kisebbség képviseletét: az ötfõs testületbe négy nem roma képviselõ juthatott be, a település többségi lakóinak akaratából. 6 A kialakult helyzet abszurd volta nem szorul bõvebb bizonyításra, miként a konklúzió sem: a kisebbségi önkormányzati rendszert a jelenlegi állapotában egyre kevésbé veszik komolyan, a nyilvánvaló visszaélések a kisebbségi jogok alkotmányos alapjait kérdõjelezik meg. Mi lehet a megoldás, avagy elérhetõk-e azok a célok, amelyeket az Országgyûlés az Alkotmányban, majd a tíz évvel ezelõtt elfogadott kisebbségi törvényben megfogalmazott? A kérdésre igenlõ válasz csak abban az esetben adható, ha megtörténik a kisebbségi választójogi szabályok alapvetõ reformja. Miért szükséges ez a reform, illetõleg milyen fõbb követelményeknek kell megfelelnie? 5 A választás kitûzését kezdeményezõk és a jelöltséget vállalók személye is azonos lehet. 6 Lásd: részletesen a évi országgyûlési beszámolónkban írottakat. 17
18 A Miniszterelnöki Hivatalt vezetõ miniszter, valamint a Nemzeti és Etnikai Kisebbségi Hivatal elnökének felkérésére, részt vettünk a kisebbségi választójogi reform elõkészítésében, illetõleg a kodifikációval szükségképpen együtt járó közigazgatási egyeztetésen. 7 A tárcaközi koordináció során számos kérdésben vita alakult ki részben a kormányzati szervek a MeH különbözõ szervezeti egységei, az Igazságügyi Minisztérium, illetõleg a Belügyminisztérium között, részben pedig az említett kormányzati szervek és hivatalok között. Az egyeztetés során az alábbi elvárásokat fogalmaztuk meg a választójogi reformmal szemben: 1. A évi LXI. törvény módosította a Magyar Köztársaság Alkotmányának a választójog általánosságáról szóló 70. -át. Az Európai Uniós csatlakozásunk napján hatályba lépõ alkotmánymódosítás következtében jogalkotási kényszer áll elõ. Ettõl az idõponttól elkerülhetetlenné válik a kisebbségi önkormányzati választójogi szabályok megreformálása. Azt kell elérni, hogy az egyes nemzeti és etnikai kisebbségi közösségek maguk alkothassák meg önkormányzataikat, tehát ki kell zárni annak lehetõségét, hogy az adott kisebbséghez nem tartozók is élhessenek aktív, sõt passzív választójogukkal. 2. A fentiekben említett cél technikailag úgy valósítható meg, hogy a valamely kisebbséghez tartozók önkéntesen, szabad elhatározásuk alapján névjegyzékbe vétessék magukat, amennyiben élni kívánnak a közösséget megilletõ, önkormányzáshoz fûzõdõ kollektív jogukkal. A választói névjegyzékek elkészítése ugyan érintheti az Alkotmány 59. -ában biztosított, a személyes adatok védelméhez fûzõdõ alkotmányos jogot, azonban ez egy másik alkotmányos jog érvényesülésére tekintettel, annak érdekében történne. Ez a másik alkotmányos jog az alaptörvény 68. (4) bekezdésében szerepel, és a nemzeti és etnikai kisebbségek helyi és országos szintû önkormányzáshoz fûzõdõ kollektív jogát kell érteni alatta. 3. Az elõzõekben említett megoldás azért alkotmányos, mert megfelel az Alkotmánybíróság által felállított szükségesség-arányosság tesztnek: egy alkotmányos jog korlátozására egy másik alkotmányos jog érvényesülése érdekében kerül sor úgy, hogy a korlátozott alapjog az Alkotmány 59. -a szerinti személyes adatok védelméhez fûzõdõ jog lényeges tartalma megmarad, hiszen a korlátozás a vá- 7 A választások lebonyolításáért és a választásokkal kapcsolatos jogszabályok megalkotásáért elsõdlegesen a Belügyminisztérium visel kormányzati felelõsséget, tehát a BM Országos Választási Iroda munkatársai készítették el az egyeztetés alapjául szolgáló normaszövegeket. 18
19 lasztópolgárok által önként vállalt és idõben és céljában is korlátozott aktust jelent. 4. A regisztráció 8 egy olyan sajátos adatkezelést jelent, amelynek során minden további nélkül be lehet tartani a személyes adatok védelmérõl és a közérdekû adatok nyilvánosságáról szóló évi LXIII. törvény (Avtv.) által elõírt adatkezelési szabályokat és elveket. A névjegyzék összeállítása például kizárólag a kisebbségi önkormányzati választás lebonyolítását szolgálná, tehát a célhoz kötöttség elve alapján, másra nem lenne használható. Az összeállításról az egyes országos kisebbségi önkormányzatok gondoskodnának, ezért a visszaélések lehetõsége úgyszólván kizártnak tekinthetõ. 5. Nem fogadható el olyan megoldás, amely lehetõséget biztosítana arra, hogy bárki, bármilyen kontroll nélkül felvétesse magát valamely kisebbség választói névjegyzékébe. Nem szabad ugyanis az egyes közösségeket megfosztani attól a lehetõségtõl, hogy vitassák a nyilvánvalóan nem közéjük tartozó személyek identitását. A jelenleg hatályos kisebbségi törvény viszonylag egzakt módon tartalmazza a kisebbséghez tartozás kritériumait (közös kultúra, hagyományok, nyelv, összetartozás-tudat stb.), tehát elvárható, hogy olyan választópolgárok szerepeljenek a kisebbségi választói névjegyzékben, akik ezek közül legalább néhánynak az országos önkormányzatokkal kialakított konszenzus alapján, legalább háromnak megfeleljenek, vagy kisebbségi hovatartozásukat az adott közösségen belül mindenki által elfogadott módon igazolhassák. 6. A kisebbségi névjegyzék bevezetése azért is elkerülhetetlennek látszik, mert ez felelne meg az Európa Tanács Nemzeti Kisebbségek Védelmérõl szóló Keretegyezménye elõírásainak is, amely világosan kimondja, hogy a kisebbségi közösséghez tartozásnak nem pusztán szabad akaraton (szabad elhatározáson), hanem objektív kritériumokon (nyelv, kultúra, hagyomány stb.) kell alapulnia. 9 A szóhasz- 8 A helyi önkormányzati választásokon is van regisztráció, sõt a nagykorú magyar állampolgárnak még az önkéntességére vagy a beleegyezésére sincs szükség ahhoz, hogy személyes adatait kezeljék: a választói névjegyzék összeállítására és egyébként teljesen felesleges közzétételére a törvény elõírása folytán akkor is sor kerül, ha a választópolgár nem is akarja gyakorolni választójogát. 9 A Keretegyezmény elõírásai szerint, a kisebbségi közösséghez tartozónak és itt a tartozó szót külön hangsúlyozni kell arra nézve van egyéni szabadsága, választási joga, hogy ténylegesen részt vegyen a kisebbségi közösség életében, illetõleg, hogy elvárhassa a társadalomtól, hogy õt ne kezeljék úgy, mint a kisebbséghez tartozó személyt. 19
20 nálat tehát igenis fontos: az identitás megválasztásának vagy más szavakkal az identitásválasztás szabadságának önmagában nincs értelme, csak a meglévõ identitás vállalásának és kinyilvánításának a szabadságáról beszélhetünk. Az egyén választásban megnyilvánuló szabadsága ehhez képest annak a szuverén eldöntésében áll, hogy az egyén kíván-e élni az identitásához kapcsolódó, törvényben biztosított speciális jogosítványokkal vagy pedig azzal a jogával, hogy õt csupán mint a társadalom egyik polgárát tehát nem mint egy adott kisebbséghez tartozó személyt kezeljék. A teljesség kedvéért meg kell említenünk azt, hogy nem minden hazai kisebbség országos önkormányzata értett egyet a névjegyzékek felállításával, azonban azt támogatják azok a kisebbségek, amelyek az összes hazai nemzeti és etnikai népesség több mint 90%-át teszik ki. 10 Bizakodásra ad okot, hogy a kormány 2004 elsõ félévi jogalkotási programjában szerepel mind a kisebbségi választójogi törvény, mind a Nektv. módosítására vonatkozó jogszabályok megalkotása. (Az említett jogszabályok tervezeteit hivatalos formában véleményezésre ugyan nem küldték meg részünkre, azonban a közigazgatási államtitkári értekezlet anyagát tájékoztatásul rendelkezésünkre bocsátották.) 3. A jogi szabályozásban (szabályozatlanságban) rejlõ sajátos problémák a év tapasztalatai alapján 3.1. A kisebbségi önkormányzati képviselõk jogállásának sajátos kérdései, különös tekintettel az összeférhetetlenségi szabályokra A múlt évi beszámolóban ismertettük a Belügyminisztériummal, valamint a Nemzeti és Etnikai Kisebbségi Hivatallal egyeztetett állásfoglalásunkat, amely szerint a helyi önkormányzati képviselõk jogállásának egyes kérdéseirõl szóló évi XCVI. törvény (jogállási tv.) összeférhetetlenségi 10 Támogatja a választási célú regisztrációt a cigány, a német, a szlovák, a horvát, a szlovén és a ruszin kisebbség országos önkormányzata. 20
S a l g ó t a r j á n M e g y e i J o g ú V á r o s P o l g á r m e s t e r e ------------------------------------------------------------------------------------------------- Ikt.szám: 41.115/2009. Javaslat
E L Ő T E R J E S Z T É S. Kakucs Község Önkormányzata Képviselő-testületének a október 27-ei ülésére
1 E L Ő T E R J E S Z T É S a 2014. október 27-ei ülésére Tárgy: Előterjesztő: Előkészítő: Szavazás módja: A települési önkormányzati képviselők, bizottsági tagok tiszteletdíjáról és költségtérítéséről
Borsod-Abaúj-Zemplén Megyei Közgyűlés ELNÖKÉTŐL ELŐTERJESZTÉS A BORSOD-ABAÚJ-ZEMPLÉN MEGYEI ÖNKORMÁNYZAT KÖZGYŰLÉSÉNEK ÁPRILIS 29-EI ÜLÉSÉRE
A Tolna Megyei Önkormányzat Közgyűlésének november 7-i ülésének 5. számú napirendi pontja
Minősített többség A Tolna Megyei Önkormányzat Közgyűlésének 2014. november 7-i ülésének 5. számú napirendi pontja Rendelettervezet a megyei közgyűlés tagjainak, bizottsági elnökeinek, tagjainak tiszteletdíjáról
A KBT. 24. SZAKASZ SZERINTI ÖSSZEFÉRHETETLENSÉGI NYILATKOZAT MINTA 1 / 5
A KBT. 24. SZAKASZ SZERINTI ÖSSZEFÉRHETETLENSÉGI NYILATKOZAT MINTA 1 / 5 TÁJÉKOZTATÓ A MINTA HASZNÁLATÁVAL KAPCSOLATOSAN A jelen minta azzal a céllal készült, hogy segítséget nyújtson az európai uniós
1. A Bjt. szabályaiból következően a főszabály a rangsorban első helyet elért pályázó kinevezése (a rangsor elsődlegessége).
AZ ORSZÁGOS BÍRÓI TANÁCS 2013. JANUÁR 21-I ÜLÉSÉN HOZOTT HATÁROZATAI 2/2013. (I. 21.) OBT határozat az ügyek ésszerű időn belül való elbírálásának biztosítása érdekében az eljáró bíróság kijelöléséről